Nafarroako Parlamentuko Mahaiak, 2023ko otsailaren 27an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, 2019az geroztik abiarazi diren bestelako etxebizitza babestuen araubideko sustapen berriko etxebizitzei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2023ko otsailaren 27an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garrido jaunak, Legebiltzarraren Erregelamenduan ezarritakoaren babesean, galdera hau aurkeztu du, idatziz erantzun dakion:

Nafarroako Etxebizitza Planaren aginte-koadroan, “Etxebizitza-parke nahikoa” apartatuan jasota dator sustatutako beste etxebizitza babestu batzuei aipamena egiten dien adierazle bat. Halatan:

2019az geroztik gaur egun arte, bestelako etxebizitza babestuen araubideko sustapen berriko zenbat etxebizitza (erabilera-lagapeneko araubideko kooperatibak, cohousinga, etxabeak eraldatzea, etxebizitzak zatitzea, eta abar) abiarazi dira? Xehakatu datuak urtearen eta ekimenaren tipologiaren arabera.

Iruñean, 2023ko otsailaren 23an

Foru parlamentaria: Jorge Esparza Garrido